b"\n_START_ARTICLE_\nCan Quera\n_START_SECTION_\nDescripci\xc3\xb3\n_START_PARAGRAPH_\nEdifici de planta irregular, situat a un quil\xc3\xb2metre del poble. \xc3\x89s una construcci\xc3\xb3 format per diferents cossos, que han estat restaurats recentment, cosa que no ha evitat que es puguin veure la majoria de les obertures originals carreuades, aix\xc3\xad com el paredat amb pedres sense escairar. El cos principal t\xc3\xa9 planta baixa i un pis, amb la coberta a dues vessants. Annex al cos principal hi ha una mena de torre amb coberta a una sola vessant i amb planta baixa, pis i golfes. A davant de la fa\xc3\xa7ana principal, hi ha un cos de redu\xc3\xafdes dimensions, que probablement era una pallissa, o uns estables, amb les obertures en arc de mig punt. La fa\xc3\xa7ana posterior d'aquest edifici t\xc3\xa9 una porta tamb\xc3\xa9 en arc de mig punt, per\xc3\xb2 s'hi accedeix a trav\xc3\xa9s de cinc graons de pedra. La fa\xc3\xa7ana lateral s'uneix a la posterior a trav\xc3\xa9s d'un cos d'al\xc3\xa7ada inferior a la resta, amb la coberta aterrassada, amb una porta d'acc\xc3\xa9s amb una llinda amb la data 1751 inscrita."